laion/Wikipedia-Exotic huggingface dataset:
דגל וייטנאם

דגל וייטנאם (בווייטנאמית: cờ đỏ sao vàng, מילולית - "הדגל האדום עם הכוכב הצהוב") הוא דגלה הלאומי של הרפובליקה הסוציאליסטית של וייטנאם. הדגל הוא דגל מהפכני אדום שעליו מוטבע הכוכב האדום הקומוניסטי. דגל וייטנאם אומץ על ידי הווייט מין ב-1941, כוח גרילה שלחם בכיבוש היפני של וייטנאם במהלך מלחמת העולם השנייה. ב-2 בספטמבר 1945 הכריז הוייט מין על הקמת הרפובליקה הדמוקרטית של וייטנאם, והדגל היה לדגלו. למרות הצהרת העצמאות של הרפובליקה הדמוקרטית של וייטנאם, צרפת תבעה בעלות על וייטנאם במסגרת הודו-סין הצרפתית, אך הסכימו לעצמאות מסוימת במסגרת האיחוד הצרפתי. השיחות בין צרפת לוייט מין התמוטטו בתוך זמן קצר, מה שהוביל למלחמת הודו-סין הצרפתית. אחרי קרב דיין ביין פו ב-1954 הסכימו הצרפתים לוותר על צפון וייטנאם, ובוועידת ז'נבה חולקה וייטנאם לאורך קו הרוחב 17, וצפון וייטנאם הוכרה כמדינה עצמאית. לאחר ההכרה במדינה, אימצה המדינה דגל רשמי בעל כוכב צר יותר ב-30 בנובמבר 1955. במקביל, הוקמה ב-1949 הרפובליקה של וייטנאם, שהוכרה עד 1954 כריבון של כל וייטנאם. המדינה אימצה דגל צהוב אותו חצו שלושה קווים אופקיים אדומים. הדגל היה בשימוש עד לתבוסת הרפובליקה של וייטנאם במלחמת וייטנאם ב-1976, שהביאה לכיבוש הדרום בידי הצפון. יחס הממדים שלו הוא 2:3 ובמרכזו כוכב צהוב בעל חמישה קודקודים, המסמל את מנהיגות המפלגה הקומוניסטית הווייטנאמית. הצבע האדום מסמל הצלחה ומהפכה. חמשת הקודקודים מסמלים את העובדים, האיכרים, החיילים, האינטלקטואלים והצעירים. צבעי הדגל הם צבעים לאומיים ותיקים של וייטנאם, ששימשו גם את דגל דרום וייטנאם ואת דגל הקיסרות הווייטנאמית. סמל וייטנאם המנון וייטנאם דגל דרום וייטנאם מדיה וקבצים בנושא דגל וייטנאם בוויקישיתוף וייטנאם, באתר דגלי העולם (באנגלית) דגל וייטנאם, באתר אנציקלופדיה בריטניקה (באנגלית)
Good Days

Good Days (בעברית: ימים טובים) הוא סינגל של הזמרת האמריקאית סיזה. השיר יצא לאור ב-25 בדצמבר 2020, על ידי חברות התקליטים טופ דואוג אנטרטיינמנט וRCA רקורדס, כסינגל הראשון מתוך אלבום האולפן השני שלה, SOS‎. השיר קיבל מועמדות בטקס פרסי גראמי ה-64 בקטגוריה השיר ה-R&B הטוב ביותר. סיזה הכריזה על השיר לראשונה ב-15 ביולי 2020, בסטורי בעמוד האינסטגרם שלה. "Good Days", הוצג במקור בסוף הווידאו הקליפ של השיר "Hit Different", שיצא בספטמבר 2020; מה שהמוביל אנשים לחשוב שהשיר ישמש כצד ב' לסינגל. ב-21 באוקטובר, הסבירה סיזה כי השיר "באישור" לצאתו. שבוע לפני צאתו, היא אישרה שהרצועה תצא לפני 2021. בסופו של דבר השיר יצא לאור בערב חג המולד 2020. עם צאתו, חשפה סיזה כי החלה לכתוב את השיר במהלך מושב ביום הולדתו של קרטר לאנג ו"גמרה אותו באקראי לאחרונה." בחודש יוני 2021 דירג בילבורד את השיר במקום השביעי ברשימת "50 השירים הטובים ביותר בשנת 2021 עד כה". האודיו הרשמי של השיר הועלה לערוץ היוטיוב של סיזה ב-24 בדצמבר 2020. האודיו מציג את עטיפת הסינגל ללא מילות השיר. Good Days, במסד הנתונים הקולנועיים IMDb (באנגלית) Good Days, באתר Last.fm (באנגלית) מידע על הסינגל "Good Days" באתר מיוזיק בריינז מידע על היצירה "Good Days" באתר Discogs מילות השיר "Good Days" באתר Genius סרטון השיר "Good Days" באתר יוטיוב מידע על השיר "Good Days" באתר ספוטיפיי סיזה, ג'ייקוב קולייר, קרלוס נונס, קרטר לאנג, כריסטופר רואלס קרטר לאנג, לושנדריקס Good Days, genius (באנגלית) SZA shares new single "Good Days", revolt (באנגלית) SZA Shares New Song "Good Days": Listen, pitchfork (באנגלית) SZA Shares New Song "Good Days": Listen, nme (באנגלית) SZA Hints That "Good Days" Single Will Arrive Before 2021, hotnewhiphop (באנגלית) SZA Drops Her New Single 'Good Days' to Enjoy on Your Christmas Days, vulture (באנגלית) I started it on @carterplaysbass birthday 12/11. all my music friends have sessions for their bdays always fun . finished it randomly recently, twitter (באנגלית) The 50 Best Songs of 2021 So Far: Staff Picks, בילבורד, ‏8 ביוני 2021 SZA - Good Days (Audio) "Good Days - Single by SZA". iTunes Store. נבדק ב-22 באפריל 2019. {{cite web}}: (עזרה)
ספריית ומוזיאון כוח הצוללות

ספריית ומוזיאון כוח הצוללות הם מוזיאון צבאי וספרייה המוקדשים לתולדות כוח הצוללות של צי ארצות הברית. הם ממוקמים בעיר גרוטון שבמדינת קונטיקט. במוזיאון מבקרים מאות אלפי אנשים מדי שנה. ראשיתם של המוזיאון והספרייה בספרייה הוקמה בשנת 1955 על ידי חברת Electric Boat, יצרנית צוללות חשובה עבור צי ארצות הברית. החברה תרמה את הספרייה לצי, שהעביר אותה למקומה הנוכחי בחוף נהר התמזה בקונטיקט, בסמוך לבסיס הצוללות שלו שם. המוסד קיבל את שמו הנוכחי ב-1969. בשנת 1986 נחנך בו אגף חדש, שנבנה בכספי תרומות פרטיות וסיוע ממלכתי. בשנת 2000 הסתיימה בנייתו של אגף נוסף. אוסף המוזיאון כולל 33,000 פריטים. בספרייה מוחזקים 6,000 ספרים, 20,000 מסמכים ו-30,000 תצלומים, אשר עיסוקם הוא ההיסטוריה של כוח הצוללות של צי ארצות הברית. הפריט הגדול והמשמעותי ביותר באוסף המוזיאון הוא הצוללת נאוטילוס, הצוללת בעלת הנעה גרעינית הראשונה בעולם, שהייתה גם הצוללת הראשונה לחלוף תחת הקוטב הצפוני. היא מוצגת במוזיאון משנת 1986 כשהיא עוגנת בנהר לחוף האתר. היא פתוחה לסיורי מבקרים במדוריה הקדמיים, אך לא האחוריים, וזאת מסיבות של סודיות ובטיחות. במוזיאון מוצג גם דגם של הצוללת צב, הצוללת הצבאית הראשונה, שנבנתה בשנת 1775. מוצגות בו גם צוללות כיס ממלחמת העולם השנייה, חלקים מהצוללת החשאית NR-1 (אנ') וציוד צוללות נוסף. המוזיאון מנוהל על ידי פיקוד ההיסטוריה והמורשת של צי ארצות הברית. דגם הצוללת צב צוללת כיס יפנית ממלחמת העולם השנייה צריח צוללת הטילים הבליסטיים הגרעינית ג'ורג' וושינגטון מדיה וקבצים בנושא ספריית ומוזיאון כוח הצוללות בוויקישיתוף אתר האינטרנט הרשמי של ספריית ומוזיאון כוח הצוללות (באנגלית)
Lip Lock

Lip Lock הוא אלבום האולפן הרביעי של הראפרית האמריקאית איב. האלבום יצא לאור ב-14 במאי 2013 על ידי חברות התקליטים אינטרסקופ ורוף ריידרס. מתוך האלבום יצאו שני סינגלים. מידע על האלבום Lip Lock באתר MusicBrainz האלבום Lip Lock באתר Discogs Lip Lock, Discogs (באנגלית) Amazon.com: Lip Lock: Eve: Music (באנגלית בריטית), נבדק ב-2020-03-28
שפות צ'וקוטקיות

שפות צ'וקוטקיות הן ענף ממשפחת השפות הצ'וקוטקו-קמצ'טקיות, רובן מדוברות באזור מזרח סיביר שברוסיה. צ'וקצ'י, המדוברת בעיקר באזור המחוז האוטונומי צ'וקוטקה. קורייאק, המדוברת בעיקר באזור קמצ'טקה. אליוטור, המדוברת באזור קמ'צטקה ונחשבת כדיאלקט של קורייאק לפעמים. קרק, שפה מתה, שנזנחה על ידי דובריה לטובת שפת הצ'וקצ'י. Comrie, Bernard. 1981, The Languages of the Soviet Union. Cambridge University Press. Fortescue, Michael. 1998. Language Relations Across Bering Strait. London: Cassell & Co. Fortescue, Michael. 2005. Comparative Chukotko–Kamchatkan Dictionary. Trends in Linguistics 23. Berlin: Mouton de Gruyter.
אליפות האומות האפריקאיות

אליפות האומות האפריקאיות (באנגלית: CAF African Nations Championship; בצרפתית: Championnat d'Afrique des Nations) או בקיצור CHAN, הוא טורניר הכדורגל המשני של הנבחרות החברות ב-CAF (התאחדות הכדורגל האפריקנית). הטורניר הוקם ב-2009 והתקיים שוב שנתיים לאחר מכן. החל מ-2014 הטורניר מתקיים אחת לשנתיים. לפני כן, לא היה טורניר משני, והיו מתקיימים טורנירי הכנה ומשחקי ידידות לגביע הבכיר לאומות של היבשת "גביע אפריקה לאומות", ומכך הטורניר מתקיים בשנים שבהם לא מתקיים הגביע הבכיר. הקמת טורניר אליפות אפריקאית היה עקב הרצון לחזק את התעניינות הקהל העולמית בטורנירים של הנבחרות האפריקאיות מעבר לטורניר העיקרי והבכיר שמתקיים כל שנתיים. עקב חוסר פופולריות של הליגות המקומיות האפריקאיות ועזיבת רוב השחקנים הבכירים והכישרוניים לליגות אירופאיות ואחרות, שם ישלמו להם יותר ויקבלו הכרה תקשורתית משמעותית, ולכן רצתה CAF לנסות לתת במה נוספת לשחקנים מליגות פחות בכירות ולעודד את הופעתם בגביעים האפריקאים. ההכרזה הראשונה על קיום הטורניר היה ב-11 בספטמבר 2007. הטורניר הראשון התקיים ב-2009 בחוף השנהב וזכתה בו נבחרת הרפובליקה הדמוקרטית של קונגו, שניצחה את נבחרת גאנה 2-0 במשחק הגמר. ב-2011 התקיים הטורניר בסודאן ובו זכתה נבחרת תוניסיה אחרי שניצחה 0–3 את נבחרת אנגולה. ב-2014 התקיים הטורניר בדרום אפריקה בו ניצחה נבחרת לוב שנחשבה לנחותה יחסית, וניצחה את גאנה בגמר בדו-קרב פנדלים. ב-2016 זכתה שוב נבחרת קונגו בטורניר שהתקיים ברואנדה, אחרי שניצחה 0–3 את נבחרת מאלי, וב-2018, בפעם הראשונה ניצחה הנבחרת המארחת בטורניר זה שהתקיים במרוקו, כאשר ניצחה הנבחרת המקומית, מרוקו את ניגריה 4-0 בגמר. הטורניר הבא היה אמור להתקיים ב-2020 אך נדחה עקב התפשטות מגפת הקורונה באפריקה, ל-2021. בטורניר שהתקיים בשנת 2009, שובצו 8 נבחרות לטורניר באופן הבא: נציגה אחת מהאזורים באפריקה: צפון, מערב A, מערב B, מרכז אפריקה, ומרכז-מזרח אפריקה. 2 נציגות מדרום אפריקה מארחת טורניר הגמר. לאחר מכן בטורנירים שהתקיימו מ-2011 ואילך שובצו 16 נבחרות לטורניר באופן הבא: 2 נציגות מאזור צפון אפריקה ומערב A. 3 נציגות מאזורים: מערב B, מרכז אפריקה, מרכז-מזרח אפריקה ודרום אפריקה. מתוך כל המעפילות לתחרות מוגרלות כל הנבחרות באופן רנדומלי ל-4 בתים של 4 נבחרות בכל בית. לאחר מכן מעפילות 2 הראשונות מכל בית לשלב הנוקאאוט שמתחיל בשלב רבע הגמר בהצלבה (מקום ראשון נגד מקום שני בבית אחר). *מארחת הטורניר מדיה וקבצים בנושא אליפות האומות האפריקאיות בוויקישיתוף אתר האינטרנט הרשמי של אליפות האומות האפריקאיות (באנגלית) האתר הרשמי של CAF נתונים מלאים על כלל הטורנירים
שפות צ'וקוטקו-קמצ'טקיות

משפחת הלשונות הצ'וקוטקו-קמצ'טקיות היא משפחה של שפות המדוברות בקצה המזרחי של סיביר שברוסיה. דוברי שפות אלו הם באופן מסורתי רועי איילים וציידים. מספר דוברי שפות אלו נמצא בירידה, כאשר ענף השפות הקמצ'טקיות נמצא בגסיסה עם דוברים אחדים בלבד. ענף השפות הצ'וקוטקיות נמצא גם הוא בסכנת הכחדה עם כ-7,000 דוברים נותרים (נכון לשנת 2010), רובם דוברי שפת הצ'וקצ'י, לעומת אוכלוסייה אתנית של 25,000. משפחת שפות זו היא משפחה בודדה ולא הוכח קשר שלה לאף משפחת שפות אחרת. ההצעה המקובלת ביותר היא זו לקשרים עם שפות אסקימו-אלאוטיות, אך זו אינה הוכחה בפועל. כל השפות במשפחה נמצאות תחת לחץ אדיר של השפה הרוסית שבעצם גורמת להכחדתן. רוב הדוברים של שפות אלו דוברים גם רוסית כשחלק גדול מהאוכלוסייה האתנית הקשורה לשפות אלה עברו לדבר רוסית בלבד. צ'וקצ'י, המדוברת בעיקר באזור המחוז האוטונומי צ'וקוטקה. קורייאק, המדוברת בעיקר באזור קמצ'טקה. אליוטור, המדוברת באזור קמ'צטקה ונחשבת כדיאלקט של קורייאק לפעמים. קרק, שפה מתה, שנזנחה על ידי דובריה לטובת שפת הצ'וקצ'י. קמצ'טקית דרומית - שפה מתה. קמצ'טקית צפונית - שפה מתה. קמצ'טקית מערבית - שפה בסכנת הכחדה חמורה, מדוברת באזור מערב קמצ'טקה. Comrie, Bernard. 1981, The Languages of the Soviet Union. Cambridge University Press. Fortescue, Michael. 1998. Language Relations Across Bering Strait. London: Cassell & Co. Fortescue, Michael. 2005. Comparative Chukotko–Kamchatkan Dictionary. Trends in Linguistics 23. Berlin: Mouton de Gruyter. שפות צ'וקוטקו-קמצ'טקיות, באתר אנציקלופדיה בריטניקה (באנגלית)
עלי מוגרבי

עלי מוגרבי (בערבית: علي مغربي; נולד ב-20 ביולי 1988) הוא עיתונאי ישראלי, המשמש ככתב צפון וכתב לענייני החברה הערבית בחדשות 13. מתגורר בנוף הגליל. נולד בריינה ולמד בתיכון המקומי. עבד ככתב בעיתון כל אל-ערב ולמד עיתונאות במכללת עמק הירדן. בהמשך עבד באתר "פאנט" ובעיתון "פנורמה". בנובמבר 2019 הצטרף לחדשות 13 בתפקיד הכתב לענייני החברה הערבית. בתפקידו סיקר בין היתר את התמודדותה של החברה הערבית עם מגפת הקורונה ואת בעיית האלימות בחברה הערבית. מתחילת "מלחמת חרבות ברזל" הוא מסקר את העימות בישובי הצפון בין צה"ל לחזבאללה. עלי מוגרבי, ברשת החברתית אקס (טוויטר) עלי מוגרבי, באתר רשת 13 אלכסנדר כץ, אחרי כמה גופי תקשורת בערבית: עלי מוגרבי מצטרף לחדשות 13, באתר אייס, 26 בנובמבר 2019 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אוסקר הולטר

אוסקר הולטר (באנגלית: Oscar Holter; נולד ב-26 בפברואר 1986) הוא מוזיקאי, מפיק מוזיקלי ופזמונאי שוודי. הוא היה חבר בלהקת ה-EBM נקרו פסיליטי. הוא ידוע בעיקר בהפקת שירים לאמנים כמו קייטי פרי, דה ויקנד, טיילור סוויפט, מרינה, טובה לו, צ'ארלי XCX,‏ DNCE, היילי סטיינפלד, קארלי ריי ג'פסן, שר לויד, כריסטינה אגילרה, אדם למברט וטרוי סיון. בשנת 2017, כתב עם טיילור סוויפט את השיר "Dancing with Our Hands Tied", עבור Reputation. את שירו הראשון "Love Me Like You Hate Me", כתב הולטר בשנת 2010 עבור טון דמלי. הולטר היה שותף לכתיבת והפקת הלהיט הבינלאומי של דה ויקנד, "Blinding Lights". השיר היה לשירו החמישי של דה ויקנד שהגיע לראש מצעד הבילבורד הוט 100. השיר היה לשיר המושמע ביותר בספוטיפיי לשנת 2020, עם קרוב ל-1.6 מיליארד השמעות. בישראל, הגיע השיר למקום הראשון במצעד השבועי של מדיה פורסט ובמצעד הרשמי של גלגלצ. נוסף על כך, זכה השיר במקום הראשון במצעד הפזמונים הבינלאומי השנתי של גלגלצ לשנת 2020. אוסקר הולטר, במסד הנתונים הקולנועיים IMDb (באנגלית) אוסקר הולטר, באתר ספוטיפיי אוסקר הולטר, באתר AllMusic (באנגלית) אוסקר הולטר, באתר MusicBrainz (באנגלית) אוסקר הולטר, באתר דיזר אוסקר הולטר, באתר Discogs (באנגלית) אוסקר הולטר, באתר Genius אוסקר הולטר, באתר SecondHandSongs אוסקר הולטר, באתר טיידל (באנגלית) Taylor Swift – Dancing with Our Hands Tied (באנגלית), נבדק ב-2021-01-15 Tone Damli – Love Me Like You Hate Me (באנגלית), נבדק ב-2021-01-15 The Weeknd's 'Blinding Lights' Leads Hot 100 for 4th Week, DaBaby & Roddy Ricch's 'Rockstar' Launches in Top 10, Billboard (באנגלית) Bad Bunny, The Weeknd Top Spotify’s Year-End ‘Wrapped’ Lists, Variety, ‏1 בדצמבר 2020 (באנגלית אמריקאית)
Regardless

Regardless הוא סינגל שהוקלט על ידי הזמרת-יוצרת הבריטית ריי בשיתוף הלהקה הבריטית דראם נ' בייס. השיר יצא לאור ב-20 בנובמבר 2020, על ידי חברת התקליטים פולידור רקורדס, כסינגל השישי מתוך האלבום Euphoric Sad Songs. הווידאו קליפ המלא שצולם לשיר הועלה לערוץ היוטיוב של לרה ב-8 בינואר 2021. מידע על הסינגל "Regardless" באתר מיוזיק בריינז מילות השיר "Regardless" באתר Genius סרטון השיר "Regardless" באתר יוטיוב RAYE – Regardless Lyrics, genius RAYE, Rudimental - Regardless (Official Video) We worked with the brilliant @raye on a track called 'Regardless' for her new album that's out today ❤️ (באנגלית) Radio 1 Playlist (באנגלית) Radio 2 New Music Playlist (באנגלית) RAYE "Regardless" (Radio Date: 15/01/2021) (באנגלית)
Last Dance (שיר של סטפניה)

Last Dance (בעברית: ריקוד אחרון) הוא שיר באנגלית של הזמרת היוונית-הולנדית סטפניה ליבראקאקיס, שייצג את יוון באירוויזיון 2021 שנערך ברוטרדם, הולנד. ב-3 בפברואר 2020 נודע כי סטפניה תייצג את יוון באירוויזיון 2020. ב-18 במרץ באותה השנה נודע כי התחרות התבטלה בעקבות מגפת הקורונה. רשות השידור היוונית החליטה לתת הזדמנות נוספת לסטפניה לייצג את יוון בתחרות, וב-7 בינואר 2021 נודע כי תיגש לתחרות ברוטרדם עם השיר "Last Dance" שתואר כשיר דיסקו-פופ בהשפעת המוזיקה שהייתה נפוצה בשנות השמונים של המאה העשרים. השיר יצא לאור ב-10 במרץ 2021. ב-20 במאי 2021, סטפניה ביצעה את השיר בחצי הגמר השני של התחרות, והגיעה למקום השישי עם 184 נקודות. ב-22 במאי, בגמר התחרות, הגיעה סטפניה למקום העשירי עם 170 נקודות. סרטון השיר "Last Dance" באתר יוטיוב "Greece: "Last Dance" Is Stefania's Song For Eurovision 2021". Eurovoix (באנגלית בריטית). 2021-01-07. נבדק ב-2021-01-07. Semi-final 2: The 10 songs qualified for the Grand Final Eurovision 2021 Results: Voting & Points
Jiuzhang

Jiuzhang הוא מחשב קוונטי מבוסס פוטונים, בעל 76 קיוביטים, אשר פותח על ידי אוניברסיטת המדע והטכנולוגיה של סין. הוא קרוי על שם ספר המתמטיקה הסיני, תשעת הפרקים של אמנות המתמטיקה. ב-3 בדצמבר 2020, אוניברסיטת המדע והטכנולוגיה של סין דיווחה בכתב העת המדעי Science כי המחשב הצליח לבצע משימה של דגימת בוזון גאוס תוך 200 שניות (3 דקות ו-20 שניות), כאשר למחשב העל הקלאסי המהיר ביותר ייקח כ-500 מיליון שנים להשלימה וכ-2.5 מיליארד שנים למחשב העל Sunway TaihuLight. הצוות הסיני טוען כי המחשב מהיר פי 10 מיליארד מאשר המעבד הקוונטי Sycamore של גוגל, המבוסס על מוליכי-על ועל כן, הוא המחשב השני שהשיג עליונות קוונטית (אנ'). אמילי קונובר, The new light-based quantum computer Jiuzhang has achieved quantum supremacy, באתר Science News, ‏‏3 בדצמבר 2020 (באנגלית) רפי לטזטר, China claims fastest quantum computer in the world, באתר Live Science, ‏‏7 בדצמבר 2020 (באנגלית) פיליפ בל, Physicists in China challenge Google’s ‘quantum advantage’, באתר Nature, ‏‏3 בדצמבר 2020 (באנגלית) ערך זה הוא קצרמר בנושא מחשבים ובנושא פיזיקה. אתם מוזמנים לתרום לוויקיפדיה ולהרחיב אותו.
Bigger

Bigger (בעברית: גדול יותר) הוא אלבום האולפן השישי של צמד הקאנטרי שוגרלנד. האלבום יצא לאור ב-8 ביוני 2018, על ידי חברת התקליטים ביג משין רקורדס. מתוך האלבום יצאו שני סינגלים: "Still the Same" ו-"Babe". בשני מביניהם, משתתפת הזמרת-יוצרת האמריקאית טיילור סוויפט. האלבום הגיע למקום ה-11 במצעד הבילבורד 200. האלבום זכה להצלחה מסחרית רבה הן במצעדי הבילבורד והן במצעדי חברת המצעדים הרשמית. במצעד הבילבורד 200, דורג בשיאו במקום ה-11. במצעד אלבומי הקאנטרי הוא דורג במקום השני והפך לאחד מהאלבומים המצליחים ביותר של הצמד. במצעד אלבומי הקאנטרי שבבריטניה, דורג במקום השלישי. בסוף שנת 2018, פורסם על ידי בילבורד כי האלבום נכלל ברשימת "אלבומי הקאנטרי המצליחים ביותר בשנת 2018". מידע על האלבום Bigger באתר MusicBrainz מידע על האלבום Bigger באתר AllMusic האלבום Bigger באתר יוטיוב ג'ניפר נטלס, ג'וליאן ריימונד, כריסטיאן בוש Bigger by Sugarland (באנגלית אמריקאית), נבדק ב-2021-01-15 Babe (feat. Taylor Swift) by Sugarland (באנגלית אמריקאית), נבדק ב-2021-01-15 Sugarland, Billboard Top Country Albums - Year-End, Billboard
אוניקו וילהלם ואן וסנאר

הרוזן אוניקו וילהלם ואן וסנאר (בהולנדית: Unico Wilhelm van Wassenaer Obdam; ‏2 בנובמבר[דרושה הבהרה] 1692 – 9 בנובמבר 1766) היה דיפלומט ומלחין הולנדי. פרק זה לוקה בחסר. אנא תרמו לוויקיפדיה והשלימו אותו. ואן וסנאייר נולד בדלדן למשפחה עשירה, שופעת באנשי צבא חשובים ודיפלומטים. בשנת 1723 הוא החל ללמוד משפטים בליידן. הוא נשא לאישה את דודוניאה לוסיה ואן גוסלינגה, ונולדו להם שלושה ילדים. לא מעט מסתורין ריחף עד לאחרונה מעל ליצירתו החשובה ביותר "6 קונצ'רטי ארמוניצ'י", שהלחין בשנים 1725–1740. וסנאר נמנע מלפרסמה בשמו בשל היותו אציל (אם כי יש האומרים שסירובו נבע מפקפוקיו שלו ליכולתו הקומפוזיטורית[דרוש מקור]), והיא יוחסה לכנר האיטלקי קארלו ריצ'וטי. בשלב מאוחר יותר העלה המלחין הפולני פרנצ'ישק לסל את האפשרות שפרגולזי הלחין את היצירה מאחר שסגנון הקונצ'רטי איטלקי מאוד. את החידה פתר לבסוף המוזיקולוג ההולנדי אלברט דונינג בשנת 1979. הוא מצא את הפרטיטורה המקורית של היצירה בארכיון טירת טוויקל (מקום הולדתו של הרוזן). בהקדמה לפרטיטורה זו, שאותה כתב וסנאר עצמו, הסביר מדוע סירב לפרסם את היצירה בשמו. לקונצ'רטי ארבעה חלקים המושתתים על יסודות האופנה האיטלקית (הרומאית) האופייניים לתקופה. ואולם ניתן להבחין באצילות הצפון־אירופאית שניחנת באיזון, בהתפתחויות ההרמוניות הלא-צפויות, בחשיבה הקונטרפונקטית המורכבת וברגעי השיא. מדיה וקבצים בנושא אוניקו וילהלם ואן וסנאר בוויקישיתוף אוניקו וילהלם ואן וסנאר, באתר ספוטיפיי אוניקו וילהלם ואן וסנאר, באתר MusicBrainz (באנגלית) אוניקו וילהלם ואן וסנאר, באתר Discogs (באנגלית)
Jeg rev et blad ud af min dagbog

"Jeg rev et blad ud af min dagbog" (בעברית: "תלשתי דף מהיומן שלי") הוא שיר שבוצע על ידי הזמרת הדנית ראקל ראסטני. השיר ייצג את דנמרק באירוויזיון 1958. השיר נכתב והולחן על ידי סוון אולריק והארי ג'נסן. בדומה לשירי התקופה, השיר בוצע בסגנון שאנסון. במרכז מילות השיר עומדת ראסטני אשר מתנצלת בפני בכיר ליבה על המילים שאמרה לו במהלך ויכוח ביניהם. ב-12 במרץ 1958, השיר בוצע על ידי ראסטני באירוויזיון. השיר הושר שישי בסדר ההופעות, לפני בלגיה ואחרי שוודיה. השיר זכה במקום השמיני עם שלוש נקודות. דנמרק באירוויזיון Eurovision Song Contest 1958 Eurovision 1958 Results: Voting & Points
Ma petite chatte

"Ma petite chatte" (בעברית: "המתוק הקטן שלי") הוא שיר שבוצע על ידי הזמר הבלגי פוד לקלרק. השיר ייצג את בלגיה באירוויזיון 1958. השיר נכתב והולחן על ידי אנדרה דוה ונוצח על ידי דולף ואן דר לינדן. בדומה לשירי התקופה, השיר בוצע בסגנון שאנסון צרפתי. במרכז מילות השיר, עומד לקלרק ושר על עצמו כילד, שהולך ברחבי עיר הולדתו. לאחר שיטוט ממושך הוא מבחין בילדת חלומותיו. בסיום השיר הילדים גדלים, ולבסוף מתחתנים. ב-12 במרץ 1958, השיר בוצע על ידי לקלרק באירוויזיון. השיר הושר שביעי בסדר ההופעות, לפני גרמניה ואחרי דנמרק. השיר זכה במקום החמישי עם שמונה נקודות. לקלרק ייצג את בלגיה באירוויזיון בשנים 1956, 1958, 1960 ו-1962. Eurovision Song Contest 1958 Eurovision 1958 Results: Voting & Points
Für zwei Groschen Musik

"Für zwei groschen musik" (בעברית: "מוזיקה בשני גרושים") הוא שיר שבוצע על ידי הזמרת הגרמנייה מרגוט הילשר. השיר ייצג את גרמניה באירוויזיון 1958. השיר נכתב על ידי פרידריך מאייר והולחן על ידי פרד ראוך ווולטר ברנדין. בדומה לשירי התקופה, השיר בוצע בסגנון שאנסון צרפתי. במרכז מילות השיר עומדת הילשר ששרה על הקלות בה ניתן לשמוע מוזיקה טובה על ידי תשלום במספר גרושים בודדים. ב-12 במרץ 1958, השיר בוצע על ידי הילשר באירוויזיון. השיר הושר שמיני בסדר ההופעות, לפני אוסטריה ואחרי בלגיה. השיר זכה במקום השביעי עם חמש נקודות. Eurovision Song Contest 1958 Eurovision 1958 Results: Voting & Points
Die ganze Welt braucht Liebe

"Die ganze Welt braucht Liebe" (בעברית: "כל העולם צריך אהבה") הוא שיר שבוצע על ידי הזמרת האוסטרית, ליאן אוגוסטין. השיר ייצג את אוסטריה באירוויזיון 1958. השיר נכתב והולחן על ידי גינטר ליאופולד וקרט ורנר. בדומה לשירי התקופה, השיר בוצע בסגנון שאנסון צרפתי עם עיבוד גרמני. במרכז מילות השיר עומדת אוגוסטין ששרה על כך שכל העולם זקוק לאהבה בשביל להתקיים. ב-12 במרץ 1958, השיר בוצע על ידי אוגוסטין באירוויזיון. השיר הושר תשיעי בסדר ההופעות, לפני שווייץ ואחרי גרמניה. השיר זכה במקום החמישי עם שמונה נקודות. Eurovision Song Contest 1958 Eurovision 1958 Results: Voting & Points
Giorgio (שיר של ליס אסיה)

"Giorgio" (בעברית: "ג'ורג'יו") הוא שיר שבוצע על ידי הזמרת השווייצרית ליס אסיה. השיר ייצג את שווייץ באירוויזיון 1958. השיר נכתב על ידי פרידולין טשודי והולחן על ידי פול בורקהרד. בדומה לשירי התקופה, השיר בוצע בסגנון שאנסון צרפתי. השיר בוצע בשפות גרמנית ואיטלקית, ובכך הפך לשיר הראשון באירוויזיון שבוצע במספר שפות. ב-12 במרץ 1958, השיר בוצע על ידי אסיה באירוויזיון. השיר הושר עשירי ואחרון בסדר ההופעות, אחרי אוסטריה. השיר זכה במקום השני עם 24 נקודות, בהפרש של שלוש נקודות מהזוכה הצרפתי, אנדרה קלאבו. שווייץ באירוויזיון מידע על היצירה "Giorgio" באתר מיוזיק בריינז Eurovision Song Contest 1958 Eurovision 1958 Results: Voting & Points
שוודיה באירוויזיון 1958

שוודיה באירוויזיון 1958 השתתפה עם השיר "Lilla Stjärna", שבוצע על ידי הזמרת השוודית, אליס באבס. בשנת 1958, רשות השידור השוודית, הכריזה כי אליס באבס נבחרה לייצג את שוודיה בהופעת בכורתה, באירוויזיון 1958. מאוחר יותר, הוכרז כי באבס תשיר את השיר, "Samma stars lysa för oss två" על בימת התחרות. באבס לא התרצתה ממילות השיר, לכן, רשות השידור השוודית, זימנה את הסופר גונאר ורסן על מנת שישכתב את השיר. לאחר שכתוב השיר, השיר שונה לשם "Lilla Stjärna". באבס שובצה חמישית בסדר ההופעות, לפני דנמרק ואחרי לוקסמבורג. שוודיה זכתה במקום הרביעי עם 10 נקודות. Eurovision Song Contest 1958 ESC History - Sweden 1958 Eurovision 1958 Results: Voting & Points
קארין עליה

קארין עליה (נולדה ב-6 באפריל 1998) היא דוגמנית, שחקנית ומעצבת אופנה ישראלית. מלכת היופי של ישראל לשנת 2016. עליה נולדה וגדלה בקריית גת כבתם האמצעית של זהבית ואיטו. בתיכון למדה במגמת אמנות, מחול ותקשורת. לאחר זכייתה בתואר מלכת היופי של ישראל לשנת 2016, ייצגה את ישראל בתחרות מיס עולם שנערכה באותה השנה. לאחר מכן שירתה בצה"ל כפקידת הפעלה במחנה ג'וליס. ב-2020 השתתפה בעונה ה-11 של תוכנית המציאות "האח הגדול", העפילה לגמר וסיימה במקום הרביעי. במקביל, פתחה עם אחותה בוטיק שמלות. בפברואר 2020, השתתפה בוידאו קליפ לשיר "שתיקות" של הזמרת דניאל אליהו. ב-2021 גילמה בסדרת הנוער "ספיידרז" את נלי. עליה הייתה בזוגיות עם ג'וזי זירה, אסי ישראלוף ורביד פלוטניק. מתגוררת בתל אביב. מדיה וקבצים בנושא קארין עליה בוויקישיתוף קארין עליה, ברשת החברתית אינסטגרם קארין עליה, ברשת החברתית טיקטוק קארין עליה, במיזם "אישים" לתיעוד היצירה הישראלית קארין עליה, באתר חדשות 13, 5 בדצמבר 2020 אפרת וכטל, ‏הייתה פה אהבה מטורפת. נלחמנו, באתר ‏מאקו‏, 16 בדצמבר 2021 איתי א. גורביץ', מה תמצאו בכרית הסודית של מלכת היופי לשנת 2016?, באתר Xnet‏, 8 ביוני 2016 טל כהן ברקאי, המלכה של בית האח הגדול: כל מה שאתם צריכים לדעת על קארין עליה, באתר Xnet‏, 6 בדצמבר 2020 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אמאפה

אמאפַּה (בפורטוגזית: Amapá) היא מדינה בברזיל הממוקמת בצפון ברזיל, וגובלת בצפון עם גיאנה הצרפתית. ממזרחה משתרע האוקיינוס האטלנטי ומדרום ומערב היא גובלת במדינת פארה. לאמאפה שטח של 142,816 קמ"ר, ואוכלוסייתה מונה כ-751,000 נפש. בירתה היא מקאפה. אמאפה נמצאת בפתח נהר האמזונאס ומכוסה ברובה ביערות גשם. בפנים הארץ נמצאות כמה גבעות נמוכות המהוות בסיס לקצה המזרחי של גויאנה. המדינה כיום מייצרת ומייצאת כמות גדולה של ברזל, בוקסיט ואבני מינרלים אחרים. הדגל אומץ ב־23 באפריל 1984. הצבע העליון, הכחול, מסמל את שמי אמאפה ואת הצדק; הצבע הירוק במרכז מסמל את יערות הגשם; הצבע התחתון, הצהוב, מסמל את האיחוד ואת המקורות הטבעיים; הצבע השחור בפסים הצרים מהווה זיכרון למייסדי המדינה שנהרגו; והצבע הלבן מסמל את רצון המדינה לחיות בשלום וביציבות. הסמל שבחלק השמאלי מסמל את מבצר "סאו ז'וזה" אשר ממנו צמחה המדינה. לפני 1984 היה למדינה דגל אדום-לבן-אדום הדומה מאוד לדגל פרו. לפי IBGE, בשנת 2008, התגוררו באמאפה כ-668,689 תושבים כאשר הצפיפות עומדת על כ-4.3 נפש לקמ"ר. 93.7% מהתושבים מתגוררים בערים וגדילת האוכלוסייה עומדת על כ-5.7%. רוב תושבי המדינה חיים בעוני. מבחינה אתנית, 69.4% מהתושבים הם מגזע מעורב, 24.1% לבנים, 6.5% שחורים, ו-1% אסייתים. מגזר השירותים הוא המרכיב הגדול ביותר של התוצר המקומי הגולמי - 87.6%, ולאחר מכן המגזר התעשייתי - 7.8%. החקלאות מייצגת 4.6% מהתמ"ג (נכון לשנת 2004). הייצוא של המדינה מורכב מ-75.5% עץ, 18.7% עפרה, ו-5.5% לבבות דקל (2002). נכון לשנת 2005, אמאפה מהווה 0.2% מהכלכלה הארצית. מדיה וקבצים בנושא אמאפה בוויקישיתוף אתר האינטרנט הרשמי של אמאפה אתר האינטרנט הרשמי של אמאפה אמאפה, באתר אנציקלופדיה בריטניקה (באנגלית)